Juris Vaivods

Juris Vaivods (dzimis  Preiļu rajona Vanagos) ir latviešu mūziķis.

1981. gadā absolvējis Līvānu mūzikas skolu akordeona specialitātē. 1985. gadā beidzis Daugavpils mūzikas vidusskolu kordiriģēšanas specialitātē. 1992. gadā absolvējis Latvijas Mūzikas akadēmijas Kordiriģēšanas nodaļu un ieguvis bakalaura grādu. 1994. gadā beidzis Kordiriģēšanas nodaļas maģistrantūru. Pie Pētera Plakida un Paula Dambja mācījies kompozīciju. Stažējies meistarklasēs Vācijā un Norvēģijā.

Strādājis par kormeistaru Rīgas Doma zēnu korī (1992-1993) un kamerkorī "Versija" (1993-1997). Bjis Līvānu jauktā kora un vīru kora "Dziedonis" (1992-1998) mākslinieciskais vadītājs un galvenais diriģents.

Komponējis mūziku Dailes teātra, Latvijas Nacionālā teātra un Rīgas Krievu teātrim. Bijis mūzikas konsultants, muzikālais vadītājs, aranžētājs un mūzikas režisors vairākām Dailes teātra izrādēm. Bijis arī vairāku koncertu muzikālais vadītājs. Veidojis vairākas latviešu un citu tautu dziesmu apdares. 1997. gadā kļuvis par Dailes teātra muzikālās daļas vadītāju.

2011. gadā apbalvots ar 4. šķiras Triju Zvaigžņu ordeni. Vairākas reizes ieguvis Spēlmaņu nakts balvu kategorijā "Labākais mūzikas autors".

 Atsauces 

 Ārējās saites 
 Juris Vaivods izrades.lv

Kategorija:Latviešu mūziķi
Kategorija:1966. gadā dzimušie
Kategorija:Preiļu novadā dzimušie
Kategorija:Triju Zvaigžņu ordeņa virsnieki